Sumorna situacija na Praznik rada
Za milione nezaposlenih Amerikanaca na današnji Praznik rada nema mnogo razloga za slavlje.
Parade na Praznik rada širom zemlje – to je prilika za uživanje u poslednjim danima leta i slavljenje vrlina napornog rada. Ali 2011, to je i podsetnik na tešku ekonomsku situaciju. Gari Bartles je ekonomista u Institutu „Brukings“. Gotovo 25 miliona Amerikanaca je ili nedovoljno zaposleno ili teško dolazi do posla. A čak i za one koji su zaposleni, Bartles kaže da vode tešku borbu za održanje. Sindikati su svojevremeno predstavljali više od trećine svih američkih radnika. Ali posle decenije smanjivanja članstva i nedavnih pokušaja nekih država da oduzmu sindikatima pravo na pregovaranje, današnje sindikalne organizacije predstavljaju svega 12 odsto američkih radnika. Najveći sindikat u zemlji se bori da sačuva prava. Predsednik AFL-CIO, odnosno Američke federacije rada i Kongresa industrijsikih organizacija, Ričard Trumka, kaže da je to deo usaglašenih napada republikanaca koji žele da oslabe radničke organizacije. Ali taj san milionima Amerikanaca izmiče. 46-ogodišnja samohrana majka Lin Boskez, kaže da nikada u dužem periodu nije bila bez posla. Ali u proteklih pet meseci, bivša reklamna mendažerka je prisiljena da se osloni na pomoć porodice. Neki kažu da su Lin i drugi, žrtve globalnog prestrojavanja. Vinsent Rejnhart iz konzeravtivno orjentisanog Instituta „enterprajz“, kaže da globalizacija niveliše ceo teren i da Amerikanci treba da se prilagode. Ekonomisti kažu da američka ekonomija naprosto ne raste dovoljno brzo, da bi nadoknadila više od osam miliona radnih mesta izgubljenih od početka velike recesije. Ali pristalica sindikata, Stiv Soul, uveren je da će Amerikanci izdržati. Pod udarom nepovoljnih anketa zbog nedovoljnog broja novih radnih mesta i stagniranja ekonomije, predsednik Barak Obama se nada da će obnoviti klonuli optimizam nacije obelodanjivanjem velike poslovne inicijative u četvrtak. Ali svega nešto više od godine pre narednih predsedničkih izbora, mnogi tvrde da će biti teško doći do političkog sporazuma na Kapitol hilu, možda isto kao i do dobro plaćenog radnog mesta.